**ZK/1-20/2020.**

**Határozat: 152-154**

**Rendelet: -**

**Jegyzőkönyv**

**Zalakaros Város Önkormányzata Képviselőtestülete**

**2020. július 28-án megtartott**

**nyílt üléséről**

**Jegyzőkönyv**

Készült a Zalakaros Város Önkormányzata Képviselőtestülete **2020. július 28-án** 08,18 órai kezdettel Zalakaros, Gyógyfürdő tér 1. szám alatti Tanácsteremben megtartott **nyílt** üléséről.

Jelen vannak: Novák Ferenc polgármester, Czimondor Nándor alpolgármester, Kötő Attila, Magyarné Kovács Judit, Stégli János és Vlasicsné Dörgönye Márta képviselők, Torma László aljegyző.

Az ülésen nincs jelen Végh Andor János képviselő.

Tanácskozási joggal jelen van: Horváthné Juhász Barbara pénzügyi osztályvezető, Tóthné Őri Ibolya városfejlesztési osztályvezető, Dr. Szentgyörgyvölgyi Eszter jogi referens.

Jegyzőkönyvet készítette: Torma László aljegyző.

Novák Ferenc: Köszönti a megjelenteket. Megállapítja, hogy az ülés határozatképes, mivel 6 képviselőtestületi tag az ülésen jelen van.

Jegyzőkönyv hitelesítőknek javasolja: Vlasicsné Dörgönye Márta és Kötő Attila képviselőket.

Novák Ferenc: Szavazásra teszi fel a jegyzőkönyv hitelesítőire tett javaslatot.

Képviselőtestület 6 igen szavazattal, ellenszavazat és tartózkodás nélkül a jegyzőkönyv hitelesítőire tett javaslatot elfogadta.

Novák Ferenc: Tájékoztatja a képviselőtestületet, hogy a kiküldött meghívó egy napirendi pontra tett javaslatot, melyet ismertet:

**Napirend:**

**1. Intézkedések a költségvetési hiány csökkentése érdekében (működési költségek)** Előadó: Novák Ferenc polgármester

Novák Ferenc: Előzetes egyeztetésen a képviselők többsége javaslatot tett a munkáltató polgármester részére, hogy kezdeményezze a Zalakarosi Közös Önkormányzati Hivatal jegyzője közszolgálati jogviszonyának közös megegyezéssel történő megszüntetését, amennyiben a közös megegyezés feltételeiben nem sikerül megállapodni, abban az esetben a polgármester kezdeményezze a jegyző közszolgálati jogviszonyának azonnali hatállyal történő megszüntetését bizalomvesztésre hivatkozással. Erről szavazást és képviselőtestületi határozatot vár. Így javasolja felvételre 2. számú napirendként Képviselőtestületi javaslat a Zalakarosi Közös Önkormányzati Hivatal jegyzője közszolgálati jogviszonyának megszüntetésére című napirendi javaslatot.

Szavazásra teszi fel az elhangzott napirendi pont felvételére vonatkozó ügyrendi javaslatot.

Képviselőtestület 6 igen szavazattal, ellenszavazat és tartózkodás nélkül az ügyrendi javaslatot elfogadta.

Novák Ferenc: Szavazásra teszi fel a napirend elfogadására vonatkozó javaslatot, a napirendi pont felvételére vonatkozó döntés figyelembevételével.

Képviselőtestület 6 igen szavazattal, ellenszavazat és tartózkodás nélkül a napirend elfogadására vonatkozó ügyrendi javaslatot elfogadta.

**Az elfogadott napirend:**

**1. Intézkedések a költségvetési hiány csökkentése érdekében (működési költségek)** Előadó: Novák Ferenc polgármester

**2. Képviselőtestületi javaslat a Zalakarosi Közös Önkormányzati Hivatal jegyzője**

**közszolgálati jogviszonyának megszüntetésére** Előadó: Novák Ferenc polgármester

Novák Ferenc: Javasolja, hogy a képviselőtestület rendelje el az elfogadott napirendben szereplő Képviselőtestületi javaslat a Zalakarosi Közös Önkormányzati Hivatal jegyzője közszolgálati jogviszonyának megszüntetésére napirendi pont zárt ülés keretében történő megtárgyalását.

Szavazásra teszi fel a zárt ülés elrendelésére vonatkozó javaslatot.

Képviselőtestület 6 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 152/2020. (VII.28.) számú határozata:**

Zalakaros Város Önkormányzat Képviselőtestülete elrendeli az elfogadott napirendben szereplő Képviselőtestületi javaslat Zalakarosi Közös Önkormányzati Hivatal jegyzője közszolgálati jogviszonyának megszüntetésére napirendi pont zárt ülés keretében történő megtárgyalását.

**Napirend tárgyalása:**

**1. Intézkedések a költségvetési hiány csökkentése érdekében (működési költségek)** Előadó: Novák Ferenc polgármester

Magyarné Kovács Judit: Kiegészítést javasol a határozati javaslathoz, a határozatban megjelölteken túl az általános tartalékból 10.000.000 Ft kerüljön átvezetésre az önkormányzat céltartalékai közé, az elmaradt bevételek, támogatások pótlása sorra.

Horváthné Juhász Barbara: Fontosnak tartja, hogy szó essen róla, az önkormányzat egy kérvényt nyújtott be a pénzügyminisztériumhoz a gyógyhelyi fejlesztéshez kapcsolódó önrész hiányra tekintettel, levezetésre került, hogy a veszélyhelyzet ismert következményei miatt 200 millió Ft önrész hiányzik a költségvetésünkből, sokat segítene a költségvetés helyzetén a támogatás megítélése.

Novák Ferenc: A Magyar Turisztikai Ügynökség vezérigazgatójától kért személyes egyeztetésre lehetőséget, ők a konzorciumi partnereink, és ők szabad forrásokkal rendelkeznek, ott természetesen szóba hozza a támogatás kérdését. Amit továbbra is napirenden kell tartani, az a források bővítése, vagyonhasznosítás, tehát nem csak a kiadásokat kell csökkenteni.

Kötő Attila: Hévíz minisztériumi szinthez fordult az önkormányzatokat ért elvonások miatt, javasolja polgármester úr részére esetleg felvenni a kapcsolatot Hévíz polgármesterével, ők milyen utat jártak be.

Vlasicsné Dörgönye Márta: Fontosnak tartja, hogy a vagyonhasznosításból befolyó bevételeket fejlesztési célokra szabad felhasználni, működés finanszírozására nem. Javasolja, a testület kérje fel a polgármestert, hogy a következő lépcsőben a szeptemberi ülésre a költségvetési egyensúly fenntartása érdekében megteendő intézkedésekről készüljön javaslat a képviselőtestület számára. További javaslata, a határozati javaslatban az szerepel, a pénzügyi osztályvezető kérelmét jóváhagyva úgy határoz a testület, e helyett az szerepeljen, hogy a képviselőtestület a pénzügyi osztályvezető kérelmét tudomásul véve úgy határoz, hogy a feladatellátásban való közreműködésre 2020. június 24-én kötött megbízási szerződések 2020. szeptember 30-ig hatályban maradhatnak, az intézmény költségvetésének terhére a dologi kiadások átcsoportosításával.

Novák Ferenc: Szavazásra teszi fel az alábbi határozati javaslat elfogadását:

1. Zalakaros Város Önkormányzat Képviselőtestülete a 150/2020. (VII.23) számú képviselő-testületi határozatban megfogalmazott döntések pénzügyi hatásait az alábbiak szerint hagyja jóvá:

|  |  |  |  |
| --- | --- | --- | --- |
|  | **Képviselő-testületi döntés** | | **Költségmegtakarítás 2020. évben** |
| 1. | **Zalakarosi Óvoda és Bölcsőde** | |  |
|  | A 2020. július 1-i pedagógus béremelés összegébe beszámítódik a pedagógusok önkormányzati illetménykiegészítése. (a béremelés és a kiegészítés különbözete jelenik meg tényleges illetmény növekedésként) | | 1 144 201 Ft |
| 2. | **Karos Park Kft.** | |  |
|  | A közszolgáltatási szerződés összege csökkentésre kerül 3.000.000 Ft+ áfa összeggel, mely az ügyvezető által benyújtott javaslat 50%-a. Az ügyvezető bére nem változik. | | 3 810 000 Ft |
| 3. | **Zalakarosi Turisztikai Egyesület** | |  |
|  | Az Egyesület részére 2020-ban nyújtott támogatási összeg csökkentése az elnök által benyújtott javaslat alapján | | 1 400 000 Ft |
| 4. | **Zalakarosi Turisztikai Nonprofit Kft.** | |  |
|  | A Kft. Részére 2020-ban nyújtott támogatási összeg csökkentése az ügyvezető által benyújtott javaslat alapján | | 1 200 000 Ft |
| 5. | **Önkormányzat** | |  |
|  | A táppénzen lévő 4 órában foglalkoztatott kolléga állása nem tölthető be a táppénzes időszak idejére. (2 hónap táppénzzel számolva) | | 230 000 Ft |
|  | Polgármesteri referens munkaideje csökkentésre kerül napi 6 órára, bére havi bruttó 250.000 Ft-ról havi bruttó 200.000 Ft-ra változik augusztus 1-től. | | 231 000 Ft |
| 6. | **Zalakarosi Közös Önkormányzati Hivatal** | |  |
|  | A közös hivatal létszáma 2020. október 1-től 16,5 főben kerül megállapításra. Ezzel 3 álláshely megszűntetésre kerül. Az üres álláshelyek nem tölthetőek be. | |  |
|  |  | 1 fő jogviszonyának megszüntetése felmentéssel 2020. szeptember 30-ával. (végkielégítést nem kell fizetni) | 962 450 Ft |
|  |  | 1 fő jogviszonyának megszüntetése felmentéssel 2020. szeptember 30-ával, 2 hónap végkielégítést kell fizetni. (megtakarítás a cafeteria időarányos részének visszafizetése) | 50 000 Ft |
|  |  | 1 nyugdíjba vonuló kolléga álláshelyének megszüntetése pénzügyi osztályon 2020. augusztus 1-től | 1 507 217 Ft |
|  |  | a pénzügyi osztályon Gyesre menő kolléganő álláshelye nem kerül betöltésre (3 hónap) | 1 283 863 Ft |
|  | **Összes megtakarítás** | | **11 818 731 Ft** |

1. Zalakaros Város Önkormányzat Képviselőtestülete úgy határoz, hogy az 1./ pont szerinti költségmegtakarítás, valamint az általános tartalék terhére 10.000.000 Ft kerüljön átvezetésre az önkormányzat és az intézmények 2020. évi költségvetésén az önkormányzat céltartalékai közé, az elmaradt bevételek, támogatások pótlása sorra, egyben felkéri a polgármestert, hogy a költségvetési rendelet következő módosításakor az 1./ és 2./ pont szerinti változásokat vezesse át.
2. Zalakaros Város Önkormányzat Képviselőtestülete felkéri a polgármestert, hogy a Zalakarosi Turisztikai Egyesülettel és a Zalakarosi Turisztikai Nonprofit Kft-vel kötött támogatási szerződést, valamint a Karos Park Kft. közszolgáltatási szerződését a 150/2020. (VII.23.) számú képviselő-testületi határozatban és jelen határozatban foglaltak szerint módosítsa.
3. Zalakaros Város Önkormányzat Képviselőtestülete a pénzügyi osztályvezető kérelmét tudomásul véve úgy határoz, hogy a feladatellátásban való közreműködésre 2020. június 24-én kötött megbízási szerződések 2020. szeptember 30-ig hatályban maradhatnak, az intézmény költségvetésének terhére a dologi kiadások átcsoportosításával.
4. Zalakaros Város Önkormányzat Képviselőtestülete felkéri a polgármestert, hogy a következő lépcsőben a szeptemberi ülésre a költségvetési egyensúly fenntartása érdekében megteendő intézkedésekről készüljön javaslat a képviselőtestület számára.

Képviselőtestület 6 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 153/2020. (VII.28.) számú határozata:**

1. Zalakaros Város Önkormányzat Képviselőtestülete a 150/2020. (VII.23) számú képviselő-testületi határozatban megfogalmazott döntések pénzügyi hatásait az alábbiak szerint hagyja jóvá:

|  |  |  |  |
| --- | --- | --- | --- |
|  | **Képviselő-testületi döntés** | | **Költségmegtakarítás 2020. évben** |
| 1. | **Zalakarosi Óvoda és Bölcsőde** | |  |
|  | A 2020. július 1-i pedagógus béremelés összegébe beszámítódik a pedagógusok önkormányzati illetménykiegészítése. (a béremelés és a kiegészítés különbözete jelenik meg tényleges illetmény növekedésként) | | 1 144 201 Ft |
| 2. | **Karos Park Kft.** | |  |
|  | A közszolgáltatási szerződés összege csökkentésre kerül 3.000.000 Ft+ áfa összeggel, mely az ügyvezető által benyújtott javaslat 50%-a. Az ügyvezető bére nem változik. | | 3 810 000 Ft |
| 3. | **Zalakarosi Turisztikai Egyesület** | |  |
|  | Az Egyesület részére 2020-ban nyújtott támogatási összeg csökkentése az elnök által benyújtott javaslat alapján | | 1 400 000 Ft |
| 4. | **Zalakarosi Turisztikai Nonprofit Kft.** | |  |
|  | A Kft. Részére 2020-ban nyújtott támogatási összeg csökkentése az ügyvezető által benyújtott javaslat alapján | | 1 200 000 Ft |
| 5. | **Önkormányzat** | |  |
|  | A táppénzen lévő 4 órában foglalkoztatott kolléga állása nem tölthető be a táppénzes időszak idejére. (2 hónap táppénzzel számolva) | | 230 000 Ft |
|  | Polgármesteri referens munkaideje csökkentésre kerül napi 6 órára, bére havi bruttó 250.000 Ft-ról havi bruttó 200.000 Ft-ra változik augusztus 1-től. | | 231 000 Ft |
| 6. | **Zalakarosi Közös Önkormányzati Hivatal** | |  |
|  | A közös hivatal létszáma 2020. október 1-től 16,5 főben kerül megállapításra. Ezzel 3 álláshely megszűntetésre kerül. Az üres álláshelyek nem tölthetőek be. | |  |
|  |  | 1 fő jogviszonyának megszüntetése felmentéssel 2020. szeptember 30-ával. (végkielégítést nem kell fizetni) | 962 450 Ft |
|  |  | 1 fő jogviszonyának megszüntetése felmentéssel 2020. szeptember 30-ával, 2 hónap végkielégítést kell fizetni. (megtakarítás a cafeteria időarányos részének visszafizetése) | 50 000 Ft |
|  |  | 1 nyugdíjba vonuló kolléga álláshelyének megszüntetése pénzügyi osztályon 2020. augusztus 1-től | 1 507 217 Ft |
|  |  | a pénzügyi osztályon Gyesre menő kolléganő álláshelye nem kerül betöltésre (3 hónap) | 1 283 863 Ft |
|  | **Összes megtakarítás** | | **11 818 731 Ft** |

1. Zalakaros Város Önkormányzat Képviselőtestülete úgy határoz, hogy az 1./ pont szerinti költségmegtakarítás, valamint az általános tartalék terhére 10.000.000 Ft kerüljön átvezetésre az önkormányzat és az intézmények 2020. évi költségvetésén az önkormányzat céltartalékai közé, az elmaradt bevételek, támogatások pótlása sorra, egyben felkéri a polgármestert, hogy a költségvetési rendelet következő módosításakor az 1./ és 2./ pont szerinti változásokat vezesse át.
2. Zalakaros Város Önkormányzat Képviselőtestülete felkéri a polgármestert, hogy a Zalakarosi Turisztikai Egyesülettel és a Zalakarosi Turisztikai Nonprofit Kft-vel kötött támogatási szerződést, valamint a Karos Park Kft. közszolgáltatási szerződését a 150/2020. (VII.23.) számú képviselő-testületi határozatban és jelen határozatban foglaltak szerint módosítsa.
3. Zalakaros Város Önkormányzat Képviselőtestülete a pénzügyi osztályvezető kérelmét tudomásul véve úgy határoz, hogy a feladatellátásban való közreműködésre 2020. június 24-én kötött megbízási szerződések 2020. szeptember 30-ig hatályban maradhatnak, az intézmény költségvetésének terhére a dologi kiadások átcsoportosításával.
4. Zalakaros Város Önkormányzat Képviselőtestülete felkéri a polgármestert, hogy a következő lépcsőben a szeptemberi ülésre a költségvetési egyensúly fenntartása érdekében megteendő intézkedésekről készüljön javaslat a képviselőtestület számára.

Határidő: azonnal – 5./ pont kivételével

2020. augusztus 31. – 5./ pont vonatkozásában

Felelős: Novák Ferenc polgármester

Operatív felelő: Horváthné Juhász Barbara pénzügyi osztályvezető

Dr. Szentgyörgyvölgyi Eszter jogi referens

Novák Ferenc: A napirend keretében szükséges tárgyalni a Zalakarosi Közös Önkormányzati Hivatal létszám-és állománytáblájának jóváhagyásáról. A július 23-i testületi döntés kitért arra, hogy a Zalakarosi Közös Önkormányzati Hivatalnál a 16,5 főben jóváhagyott létszámkeret alapján a létszám-és állománytábla tervezetét a július 28-án tartandó képviselőtestületi ülés elé be kell terjeszteni. A képviselőtestületi ülés előtti egyeztetés alapján javasolja a testület számára, hogy a Zalakarosi Közös Önkormányzati Hivatal létszám-és állománytábláját az előterjesztéstől eltérően úgy hagyja jóvá, hogy a városfejlesztési osztályon az igazgatási és szervezési ügyintézői álláshely kerüljön megszüntetésre, azzal a kiegészítéssel, hogy az érintett 1 fő köztisztviselő tovább foglalkoztatásra kerüljön a Zalakarosi Turisztikai Nonprofit Kft-nél, a rendezvényház és rendezvénytér üzemeltetéséből adódó feladatok ellátására.

Szavazásra teszi fel az alábbi határozati javaslat elfogadását:

1./ Zalakaros Város Önkormányzat Képviselőtestülete a Zalakarosi Közös Önkormányzati Hivatal létszám-és állománytábláját az előterjesztéstől eltérően úgy hagyja jóvá, hogy a városfejlesztési osztályon az igazgatási és szervezési ügyintézői álláshely kerüljön megszüntetésre, azzal a kiegészítéssel, hogy az érintett 1 fő köztisztviselő tovább foglalkoztatásra kerüljön a Zalakarosi Turisztikai Nonprofit Kft-nél, a rendezvényház és rendezvénytér üzemeltetéséből adódó feladatok ellátására.

2./ Zalakaros Város Önkormányzat Képviselőtestülete felkéri a polgármestert, hogy a 150/2020. (VII.23) számú képviselő-testületi határozatban jóváhagyott létszámkeretet, valamint a jelen határozatban jóváhagyott létszám-és állománytáblát tartalmazó Szervezeti-és Működési Szabályzat módosítást terjessze elő a szeptemberi soros ülésre.

Képviselőtestület 6 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 154/2020. (VII.28.) számú határozata:**

1./ Zalakaros Város Önkormányzat Képviselőtestülete a Zalakarosi Közös Önkormányzati Hivatal létszám-és állománytábláját az előterjesztéstől eltérően úgy hagyja jóvá, hogy a városfejlesztési osztályon az igazgatási és szervezési ügyintézői álláshely kerüljön megszüntetésre, azzal a kiegészítéssel, hogy az érintett 1 fő köztisztviselő tovább foglalkoztatásra kerüljön a Zalakarosi Turisztikai Nonprofit Kft-nél, a rendezvényház és rendezvénytér üzemeltetéséből adódó feladatok ellátására.

2./ Zalakaros Város Önkormányzat Képviselőtestülete felkéri a polgármestert, hogy a 150/2020. (VII.23) számú képviselő-testületi határozatban jóváhagyott létszámkeretet, valamint a jelen határozatban jóváhagyott létszám-és állománytáblát tartalmazó Szervezeti-és Működési Szabályzat módosítást terjessze elő a szeptemberi soros ülésre.

Határidő: azonnal – 1. pont  
 2020. augusztus 28. – 2. pont vonatkozásában   
Felelős: Novák Ferenc polgármester  
Operatív felelős: Torma László aljegyző

Novák Ferenc: Mivel a nyílt ülésen tárgyalandó napirend nem volt, megköszönte a részvételt és az ülést 08,36 órakor bezárta és bejelenti, hogy a képviselőtestület 08,36 órától zárt ülés keretében folytatja tovább munkáját.

Kmft.

Novák Ferenc Torma László

Polgármester Aljegyző

Kötő Attila Vlasicsné Dörgönye Márta  
 Jkv. hitelesítő Jkv. hitelesítő